**Laika apstākļi**

**Gadalaiki – rudens**

Mans mīļākais gadalaiks ir rudens. Viss rudens. Varbūt tāpēc, ka es pati esmu dzimusi rudenī – septembrī.

Rudeni mēdz uzskatīt par drūmu gadalaiku – vasara beidzas, dienas sarūk, naktis kļūst garākas. Jāatvadās no siltajām dienām un jāgatavojas aukstumam.

Taču rudens nav tikai drūms. Latvijā rudens sākas jau vasaras beigās, kad kādu rītu koku galotnes tālumā ir īpaši labi redzamas, jo gaiss kļuvis īpaši tīrs, dzidrs un caurspīdīgs. Nākamie rudens vēstneši ir zirneklīši, kuru tīkli klāj vai katru smilgu pļavā, un salnas. Nogatavojas āboli, sākas sēņu laiks, kokiem krāsojas lapas, gājputni dodas uz siltajām zemēm... laika apstākļi kļūst vēl nepastāvīgāki nekā parasti, lietavas mijas ar miglu un saulainu laiku. Pilsētnieki dodas uz mežu izbaudīt zelta rudeni. Rīdzinieki atvasaras dienās tradicionāli brauc uz Siguldu.

Tomēr Latvijas rudens ir arī veļu laiks, kad vakari stiepjas garumā, kad kokiem vairs nav lapu, un ir iestājies gada apcerīgākais brīdis. Vēlajā rudenī, kad ir apmācies, smidzina, līst un gāž lietus, kad dubļi un peļķes no rīta pārvelkas ar plānu ledus kārtiņu un ziemeļvēja brāzmas gāž no kājām, vienkārši ir labi būt mājās. Vēlā rudenī es vislabāk apzinos, cik svarīgas ir mājas, karsta tēja un pašcepti pīrādziņi.

Vai esat bijuši rudenī pie jūras? Kad jūrā ir vētra, pie jūras ir grūti elpot, vējš pūš paralēli ūdenim, noraujot viļņiem galotnes, sviež mitras smiltis acīs, un saplēsti mākoņi skrien kā apsviluši. Mitrums lien līdz kauliem. Jūra ir tēraudpelēka un draudīga.

Rudenī visi gaida pirmo sniegu. Jo dienas ir sarukušas pavisam īsas, bet naktis izstiepušās bezgalīgi garas. Kad uzsnieg sniegs, pasaule kļūst gaišāka un prāts – možāks.

*Vārdiņi:*

|  |  |
| --- | --- |
| gadalaiki  rudens  ziema  pavasaris  vasara  ---------------------------------  silts  vēss / auksts  lapkritis  laika maiņa  salna  migla  velis  zelta rudens  apmācies / skaidrs laiks  peļķe / lāma / dubļi  lietains / lietus / lietavas  līst / līņā / smidzina / rasina / gāž  ilglaicīgs/īslaicīgs lietus  vējš  ziemelis / ziemeļvējš  rietumvējš / dienvidvējš / austrumvējš  pūtējs / brāzma  vētra / viesulis / virpuļviesulis / viesuļvētra  ---------------------------------  sniegs / snigt / putināt  sals / stiprs sals / kailsals / aukstums  putenis / sniegputenis  sniegpārsliņa  sniega sega / sērsna  sarma / apsarmojis  ledus / apledojums  lāsteka / kupena  lausks / lausks sper  atkusnis / slapjdraņķis / suņa laiks  slidens  ---------------------------------  saule silda, saules stars  nepastāvīgi / mainīgi laika apstākļi  sniegs / ledus kūst  gājputni / kāsis  sasalusi zeme  cīruļputenis  negaiss / pērkona negaiss / krusa  pērkons – ducina / zibens – sper  rūsa / varavīksne  ---------------------------------  karsts / svelme / tveice  bula laiks  rasa  augsti / zemi mākoņi  gubu / spalvu / lietus mākoņi  sausums | roční období  podzim  zima  jaro  léto  ---------------------------------  teplo  chladno / zima  padání listí  změna počasí  přízemní mrazík  mlha  dušička  zlatý podzim  zatažené / jasné počasí  louže / kaluž / bláto  deštivo / déšť / deště  prší / poprchává / mrholí / leje  krátký / stálý déšť  vítr  severák / severní vítr  západní v. / jižní v. / východní v.  fukýř / poryv  bouře / vichr / smršť / vichřice  ---------------------------------  sníh / sněžit / chumelit  mráz / silný mráz / holomráz / zima  chumelenice / metelice  sněhová vločka  sněhový pokryv / ledová kůra  jinovatka / zjinovatělý  led / námraza  rampouch / závěj  obleva / plískanice / psí počasí  kluzký  ---------------------------------  slunce hřeje / sluneční paprsek  nestálé / proměnlivé počasí  sníh / led taje (tát)  tažní ptáci / hejno  zmrzlá zem  bouřka / .. / kroupy  hrom – hřmí / blesk – blýská  blýskavice / duha  ---------------------------------  horko / vedro / parno  dusno / horko k zalknutí  rosa  vysoké / nízké mraky  kupovité / kšticové / dešťové mraky  sucho |

*Izteicieni:*

|  |  |
| --- | --- |
| Kāds šodien ir laiks?  Kāds ir jūsu mīļākais gadalaiks?  Kāpēc? Kādēļ?  Laikapstākļi mainās / kļūst siltāks / aukstāks  Sāk / pārstāj līt  Gāzt kā ar spaiņiem.  Lec / riet / spīd saule  Saule „ar zobiem”  Esmu izmircis / izmirkusi  Man salst / man ir silti  Mani ir karsti  Neizturams / neciešams karstums  Kāds šodien ir vējš?  ... | Jaké je dnes počasí?  Jaké je vaše nejoblíbenější roční období?  Proč?  Počasí se mění / otepluje se / ochlazuje se  Začíná / přestává pršet  Lít jako z konve.  Vychází / zapadá / svítí slunce  Jsem promočený / promočená  Je mi zima / je mi teplo  Je mi vedro  Nesnesitelné horko  Jaký je dnes vítr? |

*Pārējos skat. CS – LV – LT konversācijas vārdnīcā.*